**Tárgy: Csemő Község Önkormányzata**

**2022. évi közbeszerzési tervének**

**elfogadása**

**ELŐTERJESZTÉS**

**Csemő Község Képviselő-testületének**

**2022. április 20-án tartandó ülésére**

**Tisztelt Képviselő-testület!**

A közbeszerzésekről szóló 2015. évi CXLIII. törvény 42. §-a szerint az ajánlatkérő éves összesített közbeszerzési tervet köteles készíteni.

Ahogy minden évben, így 2022-ben is meg kell határozni és éves közbeszerzési terv formájában el kell fogadni a tárgyévben lefolytatandó közbeszerzési eljárások listáját.

Csemő Község Önkormányzata nyertes pályázattal rendelkezik a Versenyképes Közép-Magyarország Operatív Programban (VEKOP) pályázat keretében Kerékpársáv kiépítése Csemő-Zöldhalom területen építési beruházásra.

Az év során, az előre nem látható közbeszerzési eljárások lefolytatásának szükségessége esetén a Képviselő-testület módosíthatja a tervet.

Az előző évhez képest a nemzeti értékhatárok nem változtak. A 2022-ben irányadó értékhatárok az alábbiak. Klasszikus ajánlatkérők (ilyen az önkormányzat) esetében:

- árubeszerzés esetében nettó 15 000 000 forint;

- építési beruházás esetében nettó 50 000 000 forint;

- szolgáltatás megrendelése esetében nettó 15 000 000 forint.

A fentiek alapján kérem a Tisztelt Képviselő-testületet, hogy jelen előterjesztést megtárgyalni, és az alábbi határozati javaslatot elfogadni szíveskedjék.

**Határozati javaslat**

**…/2022. (IV.20.) sz. határozat**

**Csemő Község Önkormányzata Képviselő-testülete „Csemő Község Önkormányzatának 2022. évi közbeszerzési tervét” az előterjesztés**

**melléklete szerinti tartalommal jóváhagyja.**

**Felkéri a polgármestert, hogy intézkedjen a tervnek a település honlapján történő megjelentetéséről.**

**Határidő: azonnal**

**Felelős: Polgármester**

Csemő, 2022. április 13.

Dr. Lakos Roland

polgármester